กฎกระทรวงกฎกระทรวงฉบับที่๔๔ (พ.ศ. ๒๕๔๘)ออกตามความในพระราชบัญญัติการพนันพุทธศักราช ๒๔๗๘ อาศัยอำนาจตามความในมาตรา ๔ และมาตรา ๑๗ แห่งพระราชบัญญัติการพนันพุทธศักราช ๒๔๗๘ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๓ มาตรา ๓๗ มาตรา ๓๙ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติของกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ ให้ยกเลิกความในข้อ ๔ แห่งกฎกระทรวง ฉบับที่๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ ซึ่งแก้ไขเพิ่มเติมโดยกฎกระทรวงฉบับที่ ๒๘ (พ.ศ. ๒๕๓๗) ออกตามความในพระราชบัญญัติการพนัน พุทธศักราช ๒๔๗๘ และให้ใช้ความต่อไปนี้แทนข้อ ๔ ให้ผู้ดำรงตำแหน่งต่อไปนี้เป็นเจ้าพนักงานผู้ออกใบอนุญาตเล่นการพนันตามบัญชีข. ท้ายพระราชบัญญัติ และใบอนุญาตจัดให้มีการแถมพกหรือรางวัลด้วยการเสี่ยงโชคโดยวิธีใดๆในการประกอบกิจการค้าหรืออาชีพตามมาตรา ๘(๑) ผู้อำนวยการสำนักการสอบสวนและนิติการ กรมการปกครองสำหรับกรุงเทพมหานคร(๒) นายอำเภอ หรือปลัดอำเภอผู้เป็นหัวหน้าประจำกิ่งอำเภอแห่งท้องที่สำหรับจังหวัดอื่นนอกจากกรุงเทพมหานครการออกใบอนุญาตตามวรรคหนึ่ง ให้เจ้าพนักงานผู้ออกใบอนุญาตออกใบอนุญาตภายใต้เงื่อนไขดังต่อไปนี้ก. การพนันต่อไปนี้ ให้เจ้าพนักงานผู้ออกใบอนุญาตออกใบอนุญาตได้(๑) แข่งม้าหรือแข่งสัตว์อื่น ซึ่งไม่มีการเล่นโตแตไลเซเตอร์สวีป หรือบุ๊กเมกิง รวมอยู่ด้วย(๒) วิ่งวัวคน ซึ่งไม่มีการเล่นโตแตไลเซเตอร์สวีป หรือบุ๊กเมกิง รวมอยู่ด้วย(๓) ไพ่นกกระจอก ไพ่ต่อแต้ม หรือไพ่ต่างๆ เว้นแต่ไพ่โป๊กเกอร์ และไพ่เผ(๔) ดวด(๕) ข้องอ้อย(๖) สะบ้าทอย(๗) สะบ้าชุด(๘) ชกมวย หรือมวยปล้ำข. การพนันต่อไปนี้ ในกรุงเทพมหานคร ให้ออกใบอนุญาตได้เมื่ออธิบดีกรมการปกครองสั่งอนุมัติแล้วในจังหวัดอื่น นอกจากกรุงเทพมหานคร ให้ออกใบอนุญาตได้เมื่อผู้ว่าราชการจังหวัดสั่งอนุมัติแล้ว(๑) ให้สัตว์ต่อสู้กัน(๒) ไพ่โป๊กเกอร์ หรือไพ่เผ(๓) บิลเลียด(๔) การจัดให้มีการแถมพกหรือรางวัลด้วยการเสี่ยงโชคโดยวิธีใดๆ ในการประกอบกิจการค้าหรืออาชีพค.การพนันต่อไปนี้ ให้ออกใบอนุญาตได้เมื่อรัฐมนตรีว่าการกระทรวงมหาดไทยสั่งอนุมัติแล้ว(๑) แข่งเรือพุ่ง หรือแข่งเรือล้อ(๒) ชี้รูป(๓) โยนห่วง(๔) โยนสตางค์หรือวัตถุใดๆ ลงในภาชนะต่างๆ(๕) ตกเบ็ด(๖) จับสลากโดยวิธีใดๆ(๗) ยิงเป้า(๘) ปาหน้าคน ปาสัตว์ หรือสิ่งใดๆ(๙) เต๋าข้ามด่าน(๑๐) หมากแกว(๑๑) หมากหัวแดง(๑๒) บิงโก(๑๓) สลากกินแบ่ง สลากกินรวบ หรือการเล่นอย่างใดที่เสี่ยงโชคให้เงินหรือประโยชน์อย่างอื่นแก่ผู้เล่นคนใดคนหนึ่ง(๑๔) แข่งม้าหรือแข่งสัตว์อื่น ซึ่งมีการเล่นโตแตไลเซเตอร์สวีป หรือบุ๊กเมกิง รวมอยู่ด้วย(๑๕) วิ่งวัวคน ซึ่งมีการเล่นโตแตไลเซเตอร์ สวีปหรือบุ๊กเมกิง รวมอยู่ด้วย(๑๖) โตแตไลเซเตอร์ สำหรับการเล่นอย่างใดอย่างหนึ่ง(๑๗) สวีป สำหรับการเล่นอย่างใดอย่างหนึ่ง(๑๘) บุ๊กเมกิง สำหรับการเล่นอย่างใดอย่างหนึ่ง(๑๙) ขายสลากกินแบ่ง สลากกินรวบ หรือสวีป ซึ่งไม่ได้ออกในประเทศไทยแต่ได้จัดให้มีขึ้นโดยชอบด้วยกฎหมายของประเทศที่จัดนั้น(๒๐) ฟุตบอลโต๊ะ(๒๑) เครื่องเล่นซึ่งใช้เครื่องกล พลังไฟฟ้า พลังแสงสว่างหรือพลังอื่นใดที่ใช้เล่น โดยวิธีสัมผัส เลื่อน กด ดีด ดึง ดัน ยิง โยน โยก หมุน หรือวิธีอื่นใดซึ่งสามารถทำให้แพ้ชนะกันได้ไม่ว่าจะโดยมีการนับแต้มหรือเครื่องหมายใดๆหรือไม่ก็ตามข้อ ๒ ให้ยกเลิกความในข้อ ๑๕ แห่งกฎกระทรวง ฉบับที่๑๗ (พ.ศ. ๒๕๐๓)ออกตามความในพระราชบัญญัติการพนัน พุทธศักราช ๒๔๗๘ และให้ใช้ความต่อไปนี้แทนข้อ ๑๕ ผู้ใดประสงค์จะจัดให้มีการเล่นการพนันตามบัญชีข. หรือการจัดให้มีการแถมพกหรือรางวัลด้วยการเสี่ยงโชคโดยวิธีใดๆ ในการประกอบกิจการค้าหรืออาชีพตามมาตรา๘ ให้ทำคำขอตามแบบท้ายกฎกระทรวงนี้ยื่นต่อเจ้าพนักงานผู้ออกใบอนุญาตประจำท้องที่ ดังนี้(๑) ในกรุงเทพมหานคร ให้ยื่นที่กรมการปกครอง(๒) ในจังหวัดอื่น นอกจากกรุงเทพมหานคร ให้ยื่นที่ที่ทำการปกครองอำเภอหรือที่ทำการปกครองกิ่งอำเภอข้อ ๓ ให้ยกเลิกแบบพิมพ์คำขออนุญาตจัดให้มีการเล่นการพนันพ.น. ๑ ท้ายกฎกระทรวงฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช๒๔๗๘ และให้ใช้แบบพิมพ์คำขออนุญาตจัดให้มีการเล่นการพนัน พ.น. ๑ ท้ายกฎกระทรวงนี้แทนข้อ ๔ ใบอนุญาตจัดให้มีการเล่นการพนัน ซึ่งได้ออกให้แก่ผู้รับใบอนุญาตก่อนวันที่กฎกระทรวงนี้ใช้บังคับให้คงใช้ได้ต่อไปจนกว่าใบอนุญาตนั้นสิ้นอายุ แต่ถ้าผู้รับใบอนุญาตนั้นประสงค์จะขอรับใบอนุญาตตามกฎกระทรวงฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ ซึ่งแก้ไขเพิ่มเติมโดยกฎกระทรวงนี้ก่อนใบอนุญาตเดิมสิ้นอายุก็ให้ทำได้โดยไม่ต้องเสียค่าธรรมเนียมข้อ ๕ บรรดาคำขอใบอนุญาตเล่นการพนันที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาให้ถือว่าคำขอนั้นเป็นคำขอตามกฎกระทรวง ฉบับที่ ๑๗ (พ.ศ. ๒๕๐๓)ออกตามความในพระราชบัญญัติการพนัน พุทธศักราช ๒๔๗๘ ซึ่งแก้ไขเพิ่มเติมโดยกฎกระทรวงนี้โดยอนุโลมข้อ ๖[๑]กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปให้ไว้ ณ วันที่ ๒ พฤศจิกายน พ.ศ. ๒๕๔๘พลอากาศเอก คงศักดิ์ วันทนารัฐมนตรีว่าการกระทรวงมหาดไทย(เอกสารแนบท้าย)๑.แบบพิมพ์คำขออนุญาตจัดให้มีการเล่นการพนัน พ.น. ๑๒.แบบพิมพ์กรณีการอนุญาตต้องได้รับอนุมัติจากอธิบดีกรมการปกครอง ผู้ว่าราชการจังหวัด หรือรัฐมนตรีว่าการกระทรวงมหาดไทย(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากคณะรัฐมนตรีได้มีมติให้โอนภารกิจของสำนักงานตำรวจแห่งชาติตามพระราชบัญญัติการพนันพุทธศักราช ๒๔๗๘ ไปให้กระทรวงมหาดไทยเป็นผู้รับผิดชอบแทน เมื่อวันที่ ๑๒ ตุลาคม พ.ศ.๒๕๔๗ ดังนั้น เพื่อให้สอดคล้องกับภารกิจและไม่เป็นอุปสรรคต่อการปฏิรูประบบราชการ สมควรแก้ไขเพิ่มเติมกฎกระทรวงฉบับที่ ๑๗ (พ.ศ. ๒๕๐๓) ออกตามความในพระราชบัญญัติการพนัน พุทธศักราช ๒๔๗๘ ในส่วนของอำนาจหน้าที่เจ้าพนักงานผู้ออกใบอนุญาตเล่นการพนันตามบัญชีข. สถานที่ยื่นคำขออนุญาต และแบบคำขออนุญาตเล่นการพนันเสียใหม่เพื่อให้เหมาะสมยิ่งขึ้นจึงจำเป็นต้องออกกฎกระทรวงนี้คณิตา/ผู้จัดทำ๑๑ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๒/ตอนที่ ๑๑๔ ก/หน้า ๑/๒ ธันวาคม.๒๕๔๘